Barraigh

'S e eilean deasaich nan Innse Gall a tha ann am Barraigh neo Eilean Bharraigh. Tha ainm an eilein a' ceilearadh misionaraidh Èireannach dom b' ainm Fionn-Barr. A rèir traidisean, thàinig Fionn Barr gu h-Alba le Calum Cille. Is e eilean beag a tha ann, mu seachd mìle o cheann gu cheann. Tha cala math aig Bàgh a' Chaisteil air taobh deas an eilein, far a bheil lamraig le alt-aiseig. Tha am bàgh ainmichte airson Caisteal Chiosmuil, seann chathair MhicNèill. Seòlaidh bàta-aiseig dhan Òban, 3 uiread 's seachdain rè a' gheamhraidh. Is e àireamh-sluagh an eilein 1174 ceann daoine, an cuid as motha dhaibh nan Caitligich. Tha 761 nan luchd-labhairt na Gàidhlig (62%) a' fuireach anns an eilean. Rinn Compton Mackenzie am film Whisky Galore ann am Barraigh. Chaidh a thìodhlacadh ann an Eòlaigearraidh. Tachartasan Thòisich fèis ann am Barraigh ann an 1981, Fèis Bharraigh. Bha am fèis cho soirbheachail 's gun deach fèisean eile a chur air dòigh air feadh Alba. Thòisich rèis ris an canar am 'Barrathon' ann an 2000. 'S e an t-astar leth-mharathon a' dol timcheall an eilein. Siubhal ’S e an Tràigh Mhór ann am Barraigh an aon tràigh air an t-Saoghal a thathar a’ cleachdadh mar raon-laighe le clàr-àma stéidhte - ged a tha sin a’ leantainn rabhart agus conntraigh. Bratach Bharraigh Chaidh bratach Bharraigh, crois geal air uaine, aithneachadh leis a' Morair Lìomhainn, an Rìgh Seanchaidh ann an 2017. Daoine ainmeil Rugadh agus a thogadh Flòraidh NicNèill, seinneadair Gàidhlig ann an Eilean Bharraigh. Tha Catrìona Nic a' Phì, seinneadair Gàidhlig eile, às an eilean cuideachd. Sgrìobhaidhean mun eilean ann an Gàidhlig Mac a' Mhaoilein, An t-Athair Urr. Iain (1938). 'Barraidh', ann an Am Measg nam Bodach. Glaschu: An Comunn Gaidhealach. dd. 106-112. Clàraidhean 'Disappearing Island An-diugh' BBC Gàidhlig airson MG Alba MMIX. Stiùiriche: Cailean MacLeòid. 60 mionaidean. A' chiad chraoladh Diluain 4 Faoilleach 2010. Sealladh air mar a tha Eilean Bharraigh an-diugh, an coimeas ri prògram a rinn Magnus Magnusson ann an 1964 mun eilean. Iomraidhean Ceanglaichean a-mach Am Barrathon (Beurla) Litir do Luchd-ionnsachaidh 190: "Eilean Barraigh" BBC Naidheachdan 2016-02-26: Mì-chinnt mu Bhùth Bharraigh BBC Naidheachdan 2016-02-02: Cidhe Àird Mhèanais gu bhith deiseil BBC Naidheachdan 2016-04-20: Port-adhair Bharraigh ga mholadh BBC Naidheachdan 2016-06-10: 80 bliadhna bho thòisich itealain a’ laithe air an Tràigh Mhòr (aithris-bhideo 1:56) BBC Naidheachdan 2016-09-14: Eisirean Bharraigh (aithris-bhideo 1:56) BBC Naidheachdan 2016-09-16: Bacadh air iasgairean Bharraigh (aithris-bhideo 2:22) BBC Naidheachdan 2016-09-28: Seusan turasachd trang ann am Barraigh (aithris-bhideo 2:33) BBC Naidheachdan 2016-10-07: Dragh air Comhairliche Bharraigh mun dàil ann an ospadal ùr an eilein (aithris-bhideo 2:00) BBC Naidheachdan 2016-11-15: Àrd-choinneamh ga h-iarraidh mu dhraghan Bharraigh BBC Naidheachdan 2016-12-15: Dragh mu dhàil Ospadal Bharraigh BBC Naidheachdan 2017-01-04: Bratach “na thogail do Bharraigh BBC Naidheachdan 2017-01-19: Dùil ri leasachadh aig Port-Adhair Bharraigh BBC Naidheachdan 2017-02-03: Mil Bharraigh